Efla þarf norrænt samstarf um málefni vinnumarkaðarins að mati vinnumarkaðsráðherra Norðurlandanna . Á fundi sínum í Kaupmannahöfn síðastliðinn fimmtudag ákváðu þeir að láta gera rannsókn á skipulagi norræns vinnumarkaðar . Á fundi ráðherranna gerði Eygló Harðardóttir , félags - og húsnæðismálaráðherra og samstarfsráðherra Norðurlandanna , grein fyrir viðburðum á formennskuári Íslands í norrænu ráðherranefndinni . Ráðherrarnir ræddu einnig niðurstöðu skýrslu um norrænu velferðarkerfin frá finnsku rannsóknarstofnunnni ETLA sem fjallar um félagsleg undirboð , landamærahindranir og framtíð norræns samstarf um málefni vinnumarkaðarins . „ Norðurlönd eru ekki aðeins svæði innan þess vinnumarkaðar sem ESB - og EES-reglur ná til . Við höfum veitt almenningi í löndunum okkar miklu fleiri möguleika . Það nægir að líta til þeirra tugþúsunda Norðurlandabúa sem daglega sækja vinnu yfir landamæri á Norðurlöndum og tekst að skipuleggja daglegt líf sitt út frá því . Norræna samastarfið á sviði vinnumála hefur skilað góðum árangri síðastliðin 60 ára en við höfum allar forsendur til að gera meira “ , sagði Eygló Harðardóttir meðal annars á fundi ráðherranna . Í því skyni að finna samstarfinu öflugri farveg samþykktu ráðherrarnir tillögu um að láta gera rannsókn á skipulagi norræna samstarfsins . Eygló lagði áherslu á að rannsóknin skili skýrum tillögum sem ráðherranefndin getur tekið afstöðu ti , forgangsraðað og hrint í framkvæmd sem fyrst . Vinnumarkaðsráðherrarnir mæla fyrir um að rannsóknin á skipulagi vinnumarkaðarins eigi að stuðla að auknu skuldbindandi samstarfi . Hún eigi því að beinast að því að ; kanna mögulegan ávinning af því að starfa saman á þessu sviði í málum sem snerta ESB / EES , skoða samstarf framvegis um önnur alþjóðamál , til dæmis á vettvangi OECD og ILO , skoða aukna áherslu á sameiginlegar norrænar aðgerðir sem tengjast markmiðum samstarfssviðsins og sem stuðla að aukinni atvinnuþátttöku og minna atvinnuleysi , samþættu atvinnulíf og góðu vinnuumhverfi , skilgreina hlutverk þríhliða viðræðna við aðila vinnumarkaðarins á norrænum vettvangi . Á myndinni hér að ofan má sjá frá vinstri : Tuire Santamäki – Vuori ( Finland ) ráðuneytisstjóri , Dagfinn Höybråten , framkvæmdastjóri Norrænu ráðherranefndarinnar , Eygló Harðardóttir , félags - og húsnæðismálaráðherra , Sanne Fandrup ( Grænland ) deildarstjóri , Ylva Johansson ( Svíþjóð ) , vinnumálaráðherra , Henrik Dam Kristensen ( Danmörk ) , vinnumálaráðherra , Robert Eriksson ( Noregur ) , vinnumálaráðherra , Johan Dahl , ( Færeyjar ) , vinnumálaráðherra .